KERSFEES -VERLANG Uittreksel uit Katrienkie- Sommer net… – GPS News
Dit is amper Kersfees, Pa. En my hart verlang so baie vir jou. Dit is asof my onthou in hierdie feestyd sommer ekstra ver paadjies terugstap. Ons laaste Kersfees, voordat die kanker jou onthou ook weggevat het… toe het jy nog my naam geken, Pa. Ek verlang vir jou.
Dis snaaks, nè Pa, hoe die lewe sommer net weer aangaan. Toe ek daardie dag by jou kis gestaan het, het ek al die mooi saam met jou in daardie kis gepak. Want hoe kan die lewe ooit weer mooi wees, as daar 'n stukkie van 'n mens weggegaan het? Ek het vir jou 'n foto van die kinders ingepak, net vir ingeval jy jou onthou weer terugkry daar in die hemel. Ek het al die mooi memories versigtig langs jou neergesit … jou plekkie langs die kombuistafel, ons laataand-gesels, ons stry oor so baie dinge, jou groot ou trui waarin ek so dikwels kon wegkruip. En ek het Kersfees langs jou in die kis gesit, Pa. Want hoe kan ek ooit weer fees vier as jou plekkie leeg is?
Jou Bybel het een van my kosbaarste stukkies vashou geword, Pa. Elke oggend as ek daaruit lees, sien ek jou, hoor ek jou. En vanoggend het ek gelees van die Engele wat daar by die herders gaan sing het: "Ere aan God in die hoogste hemele . . . en vrede op aarde vir die mense in wie Hy 'n welbehae het."
Jy het dit onderstreep, Pa. So asof jy vir my wil sê ek moet dit weer lees, en weer, en weer. En ek het.
En ek het jou stem gehoor wat sag sê "Hier waar ek is, my kind, sing ons ere vir God . . . so baie vreugde, so baie lof, so baie bly-wees. En daar waar jy is, my kind, gee Hy vir jou Sy vrede. Want Hy weet die ou aarde is maar 'n stukkende plek. Hy weet dit is net Sy vrede wat dinge kan beter maak,totdat jy die hemelse vreugde kan ervaar."
Jy is reg, nè Pa. Ere aan God daar in die hoogste hemel, daar waar jy ook nou is . . . en vrede hier vir
Vrede wanneer my hart stukkend word van verlang. Vrede wanneer my hart sukkel om te glo.Vrede wanneer die Kersfees so alleen voor my uitloop – sonder jou. Eendag se eendag gaan ek ookKersfees my plekkie langs jou inneem . . . en dan gaan ons sing, Pa, vol vreugde . . . Ere aan God. Ekgaan jou groot ou trui sommer van ver af al raak sien, en ek gaan weet jy het my plekkie vir mygehou. En dan gaan ons uit volle bors sing en lag en bly wees.
Tot dan gaan Kersfees nooit weer dieselfde wees nie. As jy voor Hom kniel en Hom aanbid, Pa, wil jy nie seblief net aan Hom raak en Hom herinner om net vir my Sy vrede te gee hierdie Kersfees nie.
Seblief, pa. Want ek verlang vir jou.
Ere aan God in die hoogste hemele . . . en vrede, ook vir my.
Posted on June 4, 2018 Author GPS News
Remember the "Trompie"?
Posted on July 20, 2018 Author GPS News
Frieda Paton Talk about the "trompie" and it conjures up thoughts of the old farmer sitting on the stoep playing melodious tunes while staring out over the veld. Maybe you visualise the street entertainer dancing to the rhythm he pulls forth out of this small instrument lodged in his mouth. The "trompie", or Jew's harp, […]
Posted on October 3, 2018 Author GPS News
Michele du Plessis According to the National Institutes of Health (NIH), about up to 80% of women have them by the age of 50. However, most women don't have any symptoms and may never know they have fibroids. But what are fibroids? Fibroids are abnormal growths that develop in or on a woman's uterus. Sometimes […]